La Universitat de València reconeix Gandia pels més de 40 anys de col·laboració
17 abril 2025

## La Universitat de València reconeix Gandia pels més de 40 anys de col·laboració17 abril 2025Última actualització: 17 abril 2025

![](../gestion/img/1065693d046649e29f8086f80cef19bee11306e8661387b1944d5e477410a9da.jpg)  
  

La Universitat de València va celebrar el 15 d’abril l’acte de commemoració del 525 aniversari de la seua fundació. L’acte, presidit per la rectora **Mavi Mestre** amb la ministra de Ciència, Innovació i Universitats, **Diana Morant**, va servir per a lliurar el reconeixement de la universitat a les ciutats, institucions, entitats i administracions que al llarg de la seua història han col·laborat amb ella.  
La Universitat de València va reconéixer a Gandia pels seus estrets llaços de col·laboració, que es remunten a fa més de 40 anys, quan va començar la Universitat d’Estiu de Gandia i, posteriorment, desenvolupant-se amb la creació del Centre Internacional de Gandia, dirigit per **Joan del Alcázar,** i que des de 2008 realitza activitats relacionades amb la formació, la investigació, la transferència de resultats i la cultura a la nostra ciutat de manera constant, com així ho demostra la recentment creada Càtedra Joan Noguera. La regidora d'Universitats, **Elena Moncho**, va rebre aquest reconeixement de mans de la rectora i la ministra al paranimf de la UV en València.  
  
Segons la rectora, la història de la UV no es pot explicar sense la ciutat de València, ni tampoc sense ciutats com Gandia.  
Per la seua banda, la ministra de Ciència, Innovació i Universitats, va reivindicar la prioritat de garantir la qualitat, competitivitat i autonomia del sistema públic universitari espanyol.

.